ניר שטראוס

**ניר שטראוס** (נולד ב-27 בפברואר 1989) הוא משורר, שחקן ויוצר תיאטרון, טלוויזיה וקולנוע ישראלי.

## ביוגרפיה
שטראוס נולד וגדל בתל אביב. למד בבית הספר תיכון חדש בתל אביב. כשהיה בן 13 הצטרף ללהקת השכנים של צ'יץ' ולאחר מכן הנחה את תוכנית הטלוויזיה המקורית הראשונה בערוץ ניקלודיאון, "נקניקייה" ושיחק בסדרת הטלוויזיה "הפסקה נסתרת". בשנת 2000 הופיע לראשונה בפסטיגל. שירת בצה"ל בתיאטרון צה"ל והיה הקומיקאי הצבאי הראשון.

לאחר סיום השירות הצבאי סיים את לימודי המשחק בבית הספר למשחק של סמינר הקיבוצים. במהלך לימודיו זכה במספר מלגות הצטיינות, ביניהן מלגת קרן התרבות אמריקה-ישראל מלגת קרן אהלה הלוי, מלגת חורמדלי ומלגת אלי לאון.

שטראוס סיים בהצטיינות את לימודי התואר הראשון בסמינר הקיבוצים בבימוי ובחינוך תיאטרון.

## קריירה
### בתיאטרון

### הצגות יחיד

### יזם ומנהל אמנותי
בשנת 2020 שטראוס יזם את פסטיבל "**קצר ויחיד**" - פסטיבל הצגות יחיד אותו גם ניהל אמנותית במסגרת פסטיבל תיאטרון קצר בצוותא. במסגרת הפסטיבל ביים את הצגת היחיד "**ביום בו השרב הגיע**" מאת ובביצוע שיר אברמוב.

בשנת 2022 שטראוס יזם ומנהל אמנותית את פסטיבל "**אספרסו קצר**" - הצגות יחיד קצרות, תחת הפקת פסטיבל תיאטרונטו. בשנת 2023 המשיך לשנה נוספת תחת השם החדש: "קצרנטו" וניהל אמנותית שלוש הפקות מצליחות במופע "**One Woman Show**" בהבימה4.בשנת 2024 "קצרנטו" הועבר לאולם הגדול והשתתף בו שלמה בראבא בתור כוכב אורח, אשר לא נכלל בתחרות האמנותית. "קצרנטו" בשנת 2024 היה לפסטיבל הראשון בישראל שהציג חומרים אודות המלחמה שהחלה ב-7 באוקטובר.

החל משנת 2023 מנהל את הפקת "רצועת תרבות" בעיריית תל אביב, אשר נוצרה בעקבות מלחמת השבעה באוקטובר לתרבות אשר מגיעה למרכזים קהילתיים.

בשנת 2025 החל לנהל את מחלקת התרבות ביישובי גדרות ואת בית העם גדרות, בתקופה זו יזם אירועי תרבות גדולים: "מיוחד לכולם" לעידוד צרכים מיוחדים בליווי תיאטרון עם ובלי צרכים מיוחדים, "שירים מן המקום הזה" - מופע ייחודי של המשוררת אגי משעול תושבת המקום, "יום האלימות הבינלאומי נגד נשים" - ערב של אירועים רבים בנושא, "יום השוויון הבינלאומי" - הפקת מופע של צמד אחים, האחד על הקשת האוטיסטית, בליווי אנשי מקצוע.

באותה שנה, יזם והפיק את הצגת התיאטרון "שחף" על פי צ'כוב בעיבוד ובימוי חתן פרס ישראל עודד קוטלר, בה גילם את התפקיד הראשי.

### משחק בטלוויזיה
החל משנת 1999 הופיע שטראוס בתפקידי משחק בערוצי הטלוויזיה השונים בארץ.

בשנת 2024 החל להוביל את קמפיין חברת "טבע" של קבוצת הפרסום מקאן בפרסומות הטלוויזיה.

בתקופת הקורונה, יצר וכיכב בסדרת רשת בבימוי עודד רז - "נהג מונית". בסדרה השתתפו תובל שפיר, שמואל וילוז'ני ועוד.

### משחק בקולנוע

### משורר
בשנת 2022 הוציא לאור את ספרו הראשון, "גרדום היתומים", אודות עשרים שנה ללא אימו. הספר יצא בהוצאת קתרזיס ובעריכת יואב גלבוע. באותה שנה, השיק את ספרו בתיאטרון צוותא תל אביב בהשתתפות מגי אזרזר, רמי ברוך, אולה שור-סלקטר ועוד.

בשנת 2023 יצר את "חדר הכתיבה של המשורר" יצירת תיאטרון ושירה בפסטיבל כלימשלובים בניהולו האמנותי של גיל אלון.

בשנת 2024 ספרו נמכר בשבוע הספר הארצי, כמו כן יזם אירועי ספרות סביב ספרו במקומות שונים בארץ.

בחג החנוכה תשפ"ה, יצא לאור ספר השירה השני של שטראוס **"לאחר השבעה"**, המבוסס על חוויות היתמות האישיות והלאומיות, בתמיכת קרן רבינוביץ' ובהוצאת יונה שחורה.

### רדיו
בשנת 2022 שידר ברדיו צפון.

### פודקאסט
החל משנת 2025 יוצר, מגיש ועורך את הפודקאסט "זה לא לפודקאסט" יחד עם אסף שלמה וגור מורד.

## קישורים חיצוניים

* 

* 
* הוכרזו הזוכים 'באוסקר' של הצגות הילדים
* סבא שלי רמטכ"ל - אהבה למזכרת / צבי גורן
* 
* ניר שטראוס רוצה להשפיע על הנוער באתר פרוגי מבית ידיעות אחרונות
* ניר שטראוס : "שוני הוא לא דבר שלילי" באתר פרוגי מבית ידיעות אחרונות
* 'ההצגה חייבת להימשך' - השחקן ניר שטראוס חושף את סיפור חייו על בימת התיאטרון ברדיו 103FM אצל איריס קול
* 
* "ההצגה חייבת להימשך - גם כשהשחקנים בבידוד" - המהדורה המרכזית, חדשות12
* "סדרת רשת חדשה" - פרוגי, 25 בנובמבר 2020
* 
* "מילד פסטיגל ועד החלום ההוליוודי, ישבנו לשיחה עם שטראוס, אחד מהשחקנים המובילים והעסוקים במדינת ישראל" - מאקו
* 
* 
* 

## הערות שוליים

קטגוריה:בוגרי בית הספר למשחק של סמינר הקיבוצים
קטגוריה:בוגרי תיאטרון צה"ל
קטגוריה:בוגרי תיכון חדש
קטגוריה:חברי להקת השכנים של צ'יץ'
קטגוריה:מנחי טלוויזיה ישראלים
קטגוריה:שחקני קולנוע וטלוויזיה ישראלים
קטגוריה:שחקני קולנוע חרדי
קטגוריה:שחקני תיאטרון ישראלים
קטגוריה:שחקנים ילדים ישראלים
קטגוריה:ישראלים שנולדו ב-1989